
ATKLĀTS KONKURSS
“Dīzeļdegvielas elektroģeneratora uz piekabes piegāde”
identifikācijas Nr. JVP 2026/76/AK

LĪGUMA PROJEKTS

LĪGUMS Nr. PIL/2-4/gads/numurs
Dīzeļdegvielas elektroģeneratora uz piekabes piegāde

Jelgavā 				dokumenta datums ir tā elektroniskās parakstīšanas datums

Jelgavas valstspilsētas pašvaldības iestāde “Pilsētsaimniecība”, nodokļu maksātāja reģistrācijas Nr. 90001282486, tās amata nosaukums Vārds Uzvārds personā, kurš/-a rīkojas saskaņā ar dokumenta nosaukums, turpmāk – Pasūtītājs, no vienas puses, un
Izpildītāja nosaukums, reģistrācijas numurs, tās pilnvarotā pārstāvja Vārds Uzvārds personā, kurš/-a rīkojas saskaņā ar dokumenta nosaukums, turpmāk – Izpildītājs, no otras puses, turpmāk tekstā kopā saukti Līdzēji,
lai īstenotu Eiropas Reģionālās attīstības fonda (ERAF) līdzfinansētu Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” projektu Nr.2.1.3.1/1/24/A/010 “Jelgavas valstspilsētas pašvaldības infrastruktūras pielāgošana klimata pārmaiņām”, kā arī,
[bookmark: _Hlk214612955] pamatojoties uz atklātā konkursa “Dīzeļdegvielas elektroģeneratora uz piekabes piegāde”, identifikācijas Nr. JVP 2026/76/AK, (turpmāk – Atklāts konkurss) rezultātiem un Izpildītāja iesniegto piedāvājumu Atklātam konkursam (turpmāk – Izpildītāja piedāvājums), noslēdz šādu līgumu (turpmāk – Līgums):
1. Līguma priekšmets
1.1. Pasūtītājs pasūta un Izpildītājs veic dīzeļdegvielas elektroģeneratora uz piekabes, turpmāk – Prece, piegādi, turpmāk – Piegāde.
1.2. Izpildītājs Piegādi nodrošina Līgumā noteiktajā laikā un saskaņā ar Tehnisko specifikāciju (1.pielikums), Preču daudzumu un izmaksu sarakstu (2.pielikums – dokuments no Izpildītāja piedāvājuma), Izpildītāja piedāvājumu, Līgumu un normatīvo aktu prasībām. 
1.3. [bookmark: _Ref190866776]Prece atbilstoši Tehniskajai specifikācijai (1.pielikums) tiek piegādāta Pulkveža Oskara ielā 16A, Jelgavā.
1.4. Jautājumos, kas nav atrunāti Līgumā, Līdzējiem ir saistošs Izpildītāja piedāvājums, Atklāta konkursa un normatīvo aktu prasības.
2. Līgumcena un norēķinu kārtība
2.1. Līgumcena (turpmāk – Līgumcena) ir summa euro cipariem un vārdiem un pievienotās vērtības nodoklis (turpmāk – PVN) 21 % (divdesmit viens procents) summa euro cipariem un vārdiem, kas kopā  ir Līguma summa (turpmāk – Līguma summa) euro cipariem un vārdiem, ņemot vērā Preču daudzumu un izmaksu sarakstā (2.pielikums) noteiktās Preču vienību izmaksas. 
2.2. Katrā Preces vienības cenā, kas uzrādītā Preču daudzumu un izmaksu sarakstā (2.pielikums), ir iekļautas visas paredzamās ar Piegādi saistītās izmaksas, izņemot PVN.
2.3. [bookmark: _Ref190677682]Samaksu  par Preces piegādi Pasūtītājs veic saskaņā ar Preču daudzumu un izmaksu sarakstā (2.pielikums) noteiktajām vienību cenām šādā kārtībā:
2.3.1. Pasūtītājs var samaksāt Izpildītājam avansu skaitlis cipariem un vārdiem euro (bez PVN 21% (līdz 30% (trīsdesmit procenti) apmērā no Līgumcenas) un PVN 21 % skaitlis cipariem un vārdiem euro, kas kopā  ir skaitlis cipariem un vārdiem euro 10 (desmit) darba dienu laikā no rēķina saņemšanas dienas;
2.3.2. atlikušo samaksu skaitlis cipariem un vārdiem euro (bez PVN 21%) un PVN 21 % skaitlis cipariem un vārdiem euro, kas kopā  ir skaitlis cipariem un vārdiem euro Pasūtītājs samaksā Izpildītājam 15 (piecpadsmit) darba dienu laikā pēc rēķina saņemšanas dienas, ko Izpildītājs iesniedz pēc Preču pieņemšanas – nodošanas akta abpusējas parakstīšanas, saskaņā ar Līguma 4. punktā noteikto, pārskaitot naudu Izpildītāja norādītajā norēķinu kontā.
2.3.3. Ja Izpildītājs 10 (desmit) darba dienu laikā pēc Līguma spēkā stāšanas dienas nav iesniedzis rēķinu par Līguma 2.3.1. apakšpunktā noteikto avansa summu, tad Pasūtītājs samaksā Izpildītājam par Preci vienā maksājumā Līguma 2.1. apakšpunktā noteikto Līguma summu 15 (piecpadsmit) darba dienu laikā pēc rēķina saņemšanas, ko Izpildītājs iesniedz pēc Līguma 4. punktā noteiktā Preču pieņemšanas-nodošanas akta abpusējas parakstīšanas.
2.4. [bookmark: _Ref190677242]Ja Līgums izbeigts pirms Līguma 3.2. apakšpunktā noteiktā termiņa saskaņā ar Līguma 11.1. , 11.2. vai 11.3. apakšpunkta nosacījumiem vai Līdzējiem savstarpēji vienojoties, Pasūtītājs veic samaksu par faktiski piegādāto Preci līdz Līguma pirmstermiņa izbeigšanas dienai. Galīgai norēķins par piegādāto Preci notiek pēc Līguma 11.5. apakšpunktā noteiktā dokumenta abpusējas parakstīšanas un iesniegšanas, samazinot rēķina summu par Līguma 2.3.1. apakšpunktā samaksāto avansu (ja attiecināms). Izpildītājam pienākums ne vēlāk kā piecu darba dienu laikā pēc Līguma izbeigšanas, pārskaitīt pārmaksāto avansu Pasūtītāja Līgumā noradītajā bankas kontā.
2.5. Pasūtītājs nav atbildīgs par Līguma izbeigšanu vai apturēšanu, kas saistīta ar Piegādei paredzētā finansējuma neesamību. Par šādiem apstākļiem Pasūtītājs rakstveidā informē Izpildītāju 30 (trīsdesmit) dienas iepriekš, un Līguma izbeigšanas gadījumā Pasūtītājs apmaksā Izpildītājam par faktiski un kvalitatīvi izpildīto Piegādi, ievērojot Līguma 2.4. apakšpunkta noteikumus.
2.6. Izpildītājs rēķinu sagatavo un iesniedz Pasūtītājam strukturēta elektroniskā rēķina (e-rēķina) formā atbilstoši spēkā esošo normatīvo aktu prasībām 
2.7. Izpildītāja izrakstītajā rēķinā obligāti jābūt ietvertai atsaucei uz Līgumu (Pasūtītāja Līguma numurs un datums), pretējā gadījumā Pasūtītājs nav atbildīgs par rēķina nesavlaicīgu samaksu un tas tiek atbrīvots no zaudējumu atlīdzināšanas un līgumsoda samaksas pienākuma.
2.8. Izpildītājam rēķinā jānorāda šādi maksātāja rekvizīti:

	Maksātājs
	Jelgavas valstspilsētas pašvaldības iestāde “Pilsētsaimniecība”

	Reģistrācijas Nr.
	90001282486

	Adrese
	Pulkveža Oskara Kalpaka iela 16A, Jelgava

	Bankas nosaukums
	

	Bankas konta Nr.
	


3. Līguma izpildes termiņi
3.1. Līguma spēkā stāšanās datums ir pēdējā pievienotā droša elektroniskā paraksta un tā laika zīmoga datums. Līgums ir spēkā līdz Līdzēju savstarpējo saistību pilnīgai izpildei vai dienai, kad tas tiek izbeigts Līgumā noteiktajā kārtībā.
3.2. [bookmark: _Ref190677116]Izpildītājs apņemas veikt Piegādi sešu mēnešu laikā no Līguma spēkā stāšanas dienas. 
3.3. Izpildītājs ir tiesīgs saņemt Piegādes un Pakalpojumu sniegšanas termiņa pagarinājumu, ja:
3.3.1. Pasūtītājs kavē vai aptur Preču Piegādi no Izpildītāja neatkarīgu iemeslu dēļ;
3.3.2. ir iestājušies nepiemēroti laika apstākļi, kas var traucēt Piegādes veikšanu, un Izpildītājs rakstiski brīdinājis Pasūtītāju par to neiespējamību;
3.3.3. ir iestājušies Preču Piegādi kavējuši apstākļi, kas nav radušies Izpildītāja vai Pasūtītāja vainas dēļ. 
3.4. Līguma termiņa izbeigšanās neatbrīvo Līdzējus no saistību izpildes, ko tās nav izpildījušas Līguma darbības laikā.

4. [bookmark: _Ref190691902]Piegādes pieņemšana un kvalitātes kontrole
4.1. [bookmark: _Ref190682934]Izpildītājs  trīs darba dienas pirms Preces Piegādes informē Pasūtītāja pārstāvi, kas norādīts Līguma 5.1. apakšpunktā, par plānoto Preces Piegādes dienu un laiku (ievērojot Preču piegādes galīgo termiņu).
4.2. Izpildītājs, saņemot Pasūtītāja pilnvarojumu, veic piekabju reģistrāciju CSDD atbilstoši normatīvo aktu prasībām.
4.3. Vienlaicīgi ar Preci Izpildītājs nodod Pasūtītāja pārstāvim visu Preces dokumentāciju, ekspluatācijas noteikumus (ar tulkojumu latviešu valodā), un Preces garantijas dokumentāciju.
4.4. Pēc Preces Piegādes Izpildītājs saskaņotā laikā kopā ar Pasūtītāja pārstāvi veic pilnu  Preces darbības un atbilstības pārbaudi Tehniskās specifikācijas (1.pielikums) prasībām.
4.5. Piegāde tiek pieņemta ar Preču pieņemšanas – nodošanas aktu, ko paraksta abu Līdzēju pārstāvji. 
4.6. Pasūtītājam ir tiesības neparakstīt Preču pieņemšanas-nodošanas aktu un nepieņemt Preci, ja Prece piegādāta neatbilstošā kvalitātē vai apjomā, sniedzot motivētu atteikumu Piegādes nepieņemšanai.
4.7. [bookmark: _Ref262480053]Par Piegādes apjomiem, kas nav veikta Līguma nosacījumiem atbilstošā kvalitātē, tiek sagatavots apsekošanas akts, turpmāk – Apsekošanas akts, ko paraksta abu Līdzēju pārstāvji. Apsekošanas aktā tiek norādīti Piegādes defekti (trūkumi) un termiņš, kādā Izpildītājam tie jānovērš par saviem līdzekļiem. Ja Izpildītājs atsakās parakstīt Apsekošanas aktu, par to tiek izdarīta atzīme Apsekošanas aktā un neatkarīgi no tā, tas ir saistošs Līdzējiem. Pasūtītājs izdara atzīmi Apsekošanas aktā par termiņu, kādā jānovērš Apsekošanas aktā minētie defekti (trūkumi) un nosūta to uz 5.2. apakšpunktā norādīto Izpildītāja e-pasta adresi. 
4.8. [bookmark: _Hlk213332678]Neatbilstības Izpildītājs novērš Apsekošanas aktā noteiktajā termiņā par saviem līdzekļiem. Pēc konstatēto neatbilstību novēršanas Pasūtītājs veic pārbaudi un sastāda minēto neatbilstību novēršanas aktu.
4.9. Piegādes kvalitātei un izpildes procesam jāatbilst Līgumā un normatīvajos aktos noteiktajām prasībām. 
4.10. Pasūtītājs un/vai Līguma 5.1. apakšpunktā noteiktā persona ir tiesīga uzdot Izpildītājam veikt jebkuru Piegādes vai Pakalpojumu pārbaudi, kas varētu parādīt neatbilstību vai defektu (trūkumu). Šāda pārbaude neietekmē ar Līgumu saistītos Izpildītāja pienākumus.
5. Līdzēju pārstāvji Līguma izpildē
5.1. [bookmark: _Ref190690534]Līguma izpildi Pasūtītāja vārdā vada amata nosaukums /vārds, uzvārds/, mobilais tālrunis /numurs/, e-pasts: adrese vai cita Pasūtītāja nozīmētā persona.
5.2. [bookmark: _Ref190690523]Līguma izpildi Izpildītāja vārdā vada amata nosaukums /vārds, uzvārds/, mobilais tālrunis /numurs/, e-pasts: adrese un Pakalpojumu vadīšanu nodrošina amata nosaukums /vārds, uzvārds/, mobilais tālrunis /numurs/, e-pasts: adrese.
5.3. Līdzēju pārstāvji (Līguma 5.1. un 5.2. apakšpunkts) ir atbildīgi par Līguma izpildes organizēšanu un uzraudzīšanu, tai skaitā, par Preču pieņemšanas-nodošanas akta noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, bet viņiem nav tiesību veikt labojumus vai izdarīt grozījumus Līgumā.
6. Līdzēju saistības
6.1. Izpildītājs apņemas:
6.1.1. nodrošināt savlaicīgu un kvalitatīvu Piegādi Līgumā norādītā termiņā un atbilstoši normatīvo aktu prasībām;
6.1.2. veicot Piegādi ievērot darba drošības pasākumus;
6.1.3. veikt Piegādi atbilstoši Tehniskajai specifikācijai (1. pielikums). Preču Piegādi apliecina abpusēji parakstīts Preču pieņemšanas – nodošanas akts;
6.1.4. Piegādi veikt ar savu tehniku, darba rīkiem, darba apģērbu un nodrošināt sevi ar visiem resursiem, kas nepieciešami kvalitatīvai Piegādei;
6.1.5. nodrošināt tīrību Piegādes veikšanas teritorijā un visā Izpildītāja darbības zonā, kā arī nodrošināt teritorijas norobežošanu (ja tas ir nepieciešams), izvērtējot darba zonas nepieciešamo rādiusu, atbilstoši Piegādes specifikai un vietai, lai Pakalpojumu sniegšanas procesā neciestu cilvēki, transporta līdzekļi un apkārtējā vide;
6.1.6. pēc Piegādes pabeigšanas teritoriju sakārtot;
6.1.7. nekavējoties informēt Pasūtītāju par visiem apstākļiem, kas atklājušies Piegādes izpildes procesā un var neparedzēti ietekmēt Piegādi, kā arī par apstākļiem, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu;
6.1.8. novērst konstatēto Līguma un/vai normatīvo aktu prasību neizpildi Pasūtītāja noteiktajā termiņā;
6.1.9. pēc Pasūtītāja pieprasījuma nodrošināt Izpildītāja klātbūtni, apsekojot Piegādes izpildes vietu;
6.1.10. pēc Pasūtītāja pieprasījuma iesniegt ar Līguma izpildi saistītu informāciju;
6.1.11. informāciju masu saziņas līdzekļiem sniegt tikai saskaņojot to ar Pasūtītāju;
6.1.12. nodrošināt Preces kvalitāti un garantijas apkalpošanas saistības atbilstoši Līguma 7. punktam.
6.1.13. Nekavējoties, bet ne vēlāk kā  trīs darba dienu laikā,  informēt Pasūtītāju, ja Līguma izpildes laikā:
6.1.13.1. tiesā tiek ierosināta Izpildītāja maksātnespējas, vai tiesiskās aizsardzības (ārpustiesas tiesiskās aizsardzības) procesa lieta, vai pieņemts lēmums par Izpildītāja likvidācijas procesa uzsākšanu;
6.1.13.2. Izpildītāja saimnieciskā darbība tiek apturēta;
6.1.13.3. Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.2. Izpildītājs ir atbildīgs:
6.2.1. par Preces kvalitātes, izmantojamo tehnoloģiju un citu parametru atbilstību Līguma prasībām;
6.2.2. par darba, vides un uguns drošības organizāciju, darba vietas aprīkošanu un drošības noteikumiem saskaņā ar normatīvajiem aktiem un par prasījumiem no trešajām personām, kas radušies Izpildītāja darbības rezultātā.
6.3. Pasūtītājs apņemas:
6.3.1. pieņemt Līgumam atbilstošā kvalitātē piegādāto Preci;
6.3.2. samaksāt Izpildītājam par faktiski piegādāto Preci Līgumā noteiktajā kārtībā, saskaņā ar Preču daudzumu un izmaksu sarakstā (2.pielikums) noradītajiem izcenojumiem.
6.4. Pasūtītājam ir tiesības:
6.4.1. vienpusēji apturēt Piegādi līdz konstatēto neatbilstību novēršanai, gadījumos, ja Izpildītājs neievēro normatīvo aktu vai Līguma noteikumus, un par šo kavējumu Izpildītājam nepienākas kompensācija; 
6.4.2. pieprasīt no Izpildītāja kontroles veikšanai nepieciešamo informāciju, norādot tās sniegšanas termiņu;
6.4.3. neveikt apmaksu par nekvalitatīvu Preci, par ko sastādīts Apsekošanas akts, atbilstoši Līguma 4. punktā noteiktajam, līdz konstatēto neatbilstību novēršanai Izpildītāja paša spēkiem un līdzekļiem Apsekošanas aktā noteiktajā termiņā;
6.4.4. ierasties (t.sk. tā pārstāvjiem) Piegādes izpildes vietā un kontrolēt Piegādes procesu, nebrīdinot par to Izpildītāju. Pasūtītājs nodrošina, ka, ieejot un atrodoties Piegādes veikšanas teritorijā, tiks ievēroti Izpildītāja un normatīvajos aktos noteiktie drošības pasākumi;
6.4.5. nekavējoties apturēt Līguma darbību, ja Izpildītājs Pasūtītājam apzināti sniedzis nepatiesu informāciju, nav ievērojis godīgas konkurences principus vai ar nolūku veicis citas prettiesiskas darbības.
6.5. Līdzēji savstarpēji ir atbildīgi par otram Līdzējam vai trešajām personām nodarītajiem zaudējumiem, ja tie radušies viena Līdzēja vai tās darbinieku, kā arī šī Līdzēja Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
7. [bookmark: _Ref190871774]Kvalitāte un garantija
7.1. Izpildītājs garantē:
7.1.1. ka Prece ir jauna, nelietota, bez defektiem, augstas kvalitātes un atbilst Tehniskajā specifikācijā (1.pielikums) noteiktajam un normatīvo aktu prasībām, kas uz to attiecas;
7.1.2. Preces kvalitātes, iepakojuma un marķējuma atbilstību Preces ražotāja noteiktajiem standartiem un tehniskajiem rādītājiem attiecīgajam Preces veidam, kā arī normatīvajiem aktiem un Līguma noteikumiem, kā arī garantē, ka piegādājamā Prece ir bez defektiem (trūkumiem);
7.1.3. ka ražotāja garantija tiek attiecināta uz visām Preces komponentēm.
7.2. Garantijas laiks sākas ar Preču pieņemšanas - nodošanas akta parakstīšanas dienu un  ir mēnešu skaits (ne mazāk 36 (trīsdesmit seši) mēneši (dīzeļdegvielas elektroģeneratoram 1500 motorstundas) un tās komponentēm, ievērojot Līguma 7.3. apakšpunktā noteikto.
7.3. [bookmark: _Ref190692396]Izpildītājs nodrošina šādus piedāvāto rūpnieciski ražoto Preces ražotāja garantijas nosacījumus un termiņus attiecībā uz Preces elementiem pēc to uzstādīšanas un Pakalpojumu pieņemšanas:
7.3.1. Garantijas laikā Izpildītājs ir atbildīgs par katru Preces defektu (trūkumu), ja vien tas nav radies nepareizas ekspluatācijas dēļ vai trešo personu darbības rezultātā;
7.3.2. [bookmark: _Ref190692953]Garantijas remonta laikā Izpildītājs apņemas par saviem līdzekļiem nodrošināt Pasūtītāju ar līdzvērtīgas jaudas Preci 72 (septiņdesmit divu) stundu  laikā no Apsekošanas akta saņemšanas dienas, ko Pasūtītājs kopā ar attiecīgā defekta (trūkumu) foto fiksāciju nosūta Izpildītājam elektroniski uz e-pastu: adrese;
7.3.3. Ja Izpildītājs objektīvu iemeslu dēļ nevar novērst defektus (trūkumus) Līguma 7.3.2. apakšpunktā noteiktajā termiņā, tad par to rakstiski jāinformē Pasūtītājs, norādot motivētu pamatojumu. Pasūtītājs, izvērtējot norādītos iemeslus, var vienoties ar Izpildītāju par citu saprātīgu termiņu konstatēto defektu (trūkumu) novēršanai, ņemot vērā defektu (trūkumu) novēršanai nepieciešamo darbu apjomu un specifiku. Līdzēji par to noslēdz rakstveida vienošanos; 
7.3.4. Ja pārbaudes vai garantijas laikā atklājas defekts (trūkumi), ko Izpildītājs neatzīst par defektu (trūkumu) vai nepiekrīt defekta (trūkumu) rašanās cēlonim, tad pārbaudi veic Pasūtītāja un Izpildītāja savstarpēji atzīts eksperts vai ekspertu grupa, kura slēdziens Līdzējiem ir saistošs. Ekspertīzes izmaksas sedz tas Līdzējs, kura viedoklis ir atzīts par nepamatotu.
8. Līgumsods
8.1. Ja Pasūtītājs noteiktā laikā neveic maksājumus par Preču piegādi, Izpildītājam ir tiesības prasīt līgumsodu 0,1 % (nulle, komats, viens procents) apmērā no neveiktā maksājuma (parāda) summas par katru nokavēto dienu, bet kopsummā ne vairāk kā 10 % (desmit procenti) no neizpildīto saistību vērtības.
8.2. Ja Prece vai kāda tā daļa netiek pabeigta Līgumā noteiktā termiņā, Pasūtītājam ir tiesības prasīt līgumsodu 0,1 % (nulle, komats, viens procents) apmērā no Līgumcenas par katru nokavēto dienu, bet kopsummā ne vairāk kā 10 % (desmit procenti) no neizpildīto saistību vērtības, kā arī Izpildītājs atlīdzina visus tādējādi Pasūtītājam nodarītos zaudējumus.
8.3. Pasūtītājam ir tiesības prasīt līgumsodu no Izpildītāja par:
8.3.1.  Līguma prasību vai normatīvo aktu neievērošanu, ja šāds pārkāpums konstatēts ar Pasūtītāja sastādītu Apsekošanas aktu, 100,00 euro (viens cimts euro, 00 centu) apmērā par katru gadījumu. Ja šāds pārkāpums konstatēts atkārtoti un par to Pasūtītājs sastādījis Apsekošanas aktu, Pasūtītājs ir tiesīgs prasīt līgumsodu par Līguma prasību atkārtotu neievērošanu 200,00 euro (divi simti euro, 00 centu) apmērā par katru gadījumu; 
8.3.2. par darba aizsardzības prasību neievērošanu, veicot Preces piegādi, ja šāds pārkāpums konstatēts ar Pasūtītāja sagatavotu aktu, 200,00 euro (divi simti euro,  00 centu) apmērā par katru gadījumu.
8.4. Līdzējs samaksā līgumsodu uz Pretenzijas pamata 20 (divdesmit) kalendāro dienu laikā no Pretenzijas saņemšanas dienas no otra Līdzēja. Pasūtītājam ir tiesības ieskaita kārtībā samazināt Izpildītājam maksājamo summu tādā apmērā, kāda ir aprēķinātā līgumsodu summa.
8.5. Līgumsoda samaksa neatbrīvo Līdzējus no Līguma turpmākas pildīšanas.
9. Izpildītāja personāls un apakšuzņēmēji
9.1. Piegādei izpildei Izpildītājs iesaista Izpildītāja piedāvājumā norādītos apakšuzņēmējus. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt apakšuzņēmēja viedokli par nomaiņas iemesliem. 
9.2. Izpildītājs Līguma izpildē iesaistītos apakšuzņēmējus, uz kuru iespējām Atklāta konkursā izraudzītais pretendents balstījies, lai apliecinātu savas kvalifikācijas atbilstību noteiktajām prasībām, ir tiesīgs nomainīt tikai ar Pasūtītāja rakstveida piekrišanu, ievērojot Publisko iepirkumu likuma 62. panta nosacījumus.
9.3. Izpildītājam vismaz  trīs dienas iepriekš rakstveida jāsaskaņo apakšuzņēmēju nomaiņa vai jaunu apakšuzņēmēju iesaistīšana ar Pasūtītāju.
9.4. Izpildītājs ir atbildīgs par apakšuzņēmēju veikto Līguma daļu.
10. Līguma grozīšana
10.1. [bookmark: _Toc373489531][bookmark: _Toc427584257]Līgumu var papildināt vai grozīt Pasūtītājam un Izpildītājam savstarpēji vienojoties, ievērojot Publisko iepirkumu likuma 61.panta noteikumus.
10.2. Līdzēji ir tiesīgi izdarīt grozījumus Līguma noteikumos, par to rakstiski vienojoties un nemainot Līguma vispārējo raksturu (veidu un iepirkuma procedūras dokumentos noteikto mērķi) un ja veiktie grozījumi atbilst kaut vienam no šādiem gadījumiem:
10.2.1. grozījumi ir nebūtiski;
10.2.2. grozījumi ir būtiski un tie ir paredzēti Līgumā;
10.2.3. grozījumi ir būtiski un tiek izdarīti, jo Pasūtītājam ir nepieciešami papildu piegādes, kas nebija iekļauti konkursā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau konkursā iegādāto Preci, vai Izpildītāja maiņa radītu ievērojamas grūtības;
10.2.4. grozījumi ir būtiski un tie ir nepieciešami tādu iemeslu dēļ, kurus Pasūtītājs iepriekš nevarēja paredzēt.
10.3. Līguma grozījumus noformē ar rakstveida vienošanos, kas tiek numurēta, un pēc abu Līdzēju parakstīšanas kļūst par Līguma neatņemamu sastāvdaļu.
10.4. Ja savstarpēja vienošanās par Līguma grozīšanu nav panākta, spēkā paliek iepriekšējie Līguma noteikumi.
11. [bookmark: _Ref190698934]Līguma darbības izbeigšana vai atkāpšanās no Līguma
11.1. [bookmark: _Ref190697996]Izpildītājam ir tiesības vienpusēji izbeigt Līguma darbību, ja Pasūtītājs neveic maksājumus un līgumsods sasniedz 10 % (desmit procenti) no Līgumcenas.
11.2. [bookmark: _Ref190677158]Pasūtītājam ir tiesības vienpusēji izbeigt Līguma darbību gadījumos, neatlīdzinot tādējādi radušos izdevumus un/ vai zaudējumus, ja:
11.2.1. Izpildītājs neuzsāk vai kavē Piegādi Līgumā norādītajā termiņā;
11.2.2. Izpildītājs neveic Līgumā paredzētās pārbaudes vai veiktās pārbaudes rāda, ka Piegāde tiek veikta  kvalitātē, kas neatbilst Līgumā noteiktajām prasībām un/vai netiek ievērotas normatīvajos aktos noteiktās prasības, un Izpildītājs konstatētās neatbilstības nenovērš pēc Pasūtītāja pieprasījuma atbilstoši Apsekošanas aktā noteiktajam;
11.2.3. Izpildītājs piegādājis Līguma noteiktajām prasībām neatbilstošu vai nekvalitatīvu Preci un/vai netiek ievērotas normatīvajos aktos noteiktās prasības, par ko ir sastādīts Apsekošanas akts par konstatētajiem trūkumiem un Izpildītājs konstatētās neatbilstības nenovērš pēc Pasūtītāja pieprasījuma Pasūtītāja noteiktajā termiņā;
11.2.4. Izpildītājs neizpilda kādu citu no Līguma saistībām un, pat pēc brīdinājuma saņemšanas, turpina to nepildīt vai pieļauj pārkāpuma atkārtošanos;
11.2.5. Izpildītājs neievēro Līguma vai normatīvo aktu prasības;
11.2.6. Izpildītāja vainas dēļ ir radušās būtiskas neatbilstības Piegādē;
11.2.7. rodas apstākļi, ka Pasūtītājam funkcionāli zūd nepieciešamība saņemt Preci;
11.2.8. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu;
11.2.9. konstatēts Publisko iepirkumu likuma 64. panta pirmajā daļā noteiktais gadījums;
11.3. [bookmark: _Ref190695307]Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
11.4. [bookmark: _Ref189144771][bookmark: _Ref190677189]Ja kāds no Līdzējiem konstatē, ka ir iestājies kāds no pamatiem vienpusējai Līguma izbeigšanai, tas nosūta attiecīgu rakstveida paziņojumu otram Līdzējam, vismaz 10 (desmit) darba dienas iepriekš, izņemot Līguma 11.3. apakšpunktā noteikto gadījumu, norādot izdarītos pārkāpumus un Līguma izbeigšanas kārtību un laiku. Ar drošu elektronisko parakstu parakstīts paziņojums tiek nosūtīts uz šādu e-pasta adresi: Izpildītājam adrese un Pasūtītājam - pilsetsaimnieciba@jelgava.lv.
11.5. Ja Līgums tiek izbeigts pirms Līguma 3.2. apakšpunktā noteiktā termiņa saskaņā ar Līguma 11.1. vai 11.2. apakšpunktu, Izpildītājam  piecu darba dienu laikā jāiesniedz Pasūtītājam akts par veiktās Piegādes apjomu līdz Līguma izbeigšanas dienai. Pēc Izpildītāja iesniegtās informācijas izvērtēšanas un saskaņošanas, Līdzēji sagatavo atsevišķu Preču pieņemšanas-nodošanas aktu par faktiski piegādāto Preču apjomu un to vērtību. Pasūtītājs pieņem Preci tādā apjomā, kādā tā ir faktiski veikta, atbilst Līgumam un normatīvajos aktos noteiktajām prasībām un turpmāk ir izmantojams. Šajā Līguma punktā paredzētā Izpildītāja pienākuma neizpilde (piemēram, kavē vai neiesniedz Pasūtītājam informāciju (aktu) par faktiski līdz Līguma izbeigšanas dienai piegādāto Preču apjomu), nevar būt par pamatu Līguma darbības turpināšanai vai Līguma termiņa pagarināšanai.
11.6. Ja Līgums tiek izbeigts saskaņā ar Līguma 11.3. apakšpunktu, Pasūtītājs paziņo Izpildītājam par Līguma izbeigšanu un samaksā par sniegto Pakalpojumu saskaņā ar normatīvajos aktos noteikto kārtību.
11.7. Tiesību vienpusēji atkāpties no Līguma vai prasīt Līguma atcelšanu var izlietot, ja Līdzējs ir paziņojis par iespējamo vai plānoto Līguma atcelšanu vai atkāpšanos otram Līdzējam, izņemot Līguma 11.3. apakšpunktā noteikto gadījumu, un tās nav novērsis vai nevar novērst Līguma atcelšanas pamatu paziņojumā noteiktajā termiņā (ja tas bija noteikts paziņojumā).
11.8. Līdz Līguma vienpusējas izbeigšanas dienai, Līdzējs ir tiesīgs sniegt motivētu un pamatotu paskaidrojumu attiecībā uz Līguma atcelšanas vai vienpusējās izbeigšanas pamatojumu, bet tas nevar būt par pamatu Līguma atstāšanai spēkā, ja otrs Līdzējs šo paskaidrojumu uzskata par nepamatotu un nepiekrīt turpināt līgumsaistības.   
11.9. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses.
11.10. Abpusēji rakstiski vienojoties, Līdzēji ir tiesīgi izbeigt Līgumu kāda cita iemesla dēļ.
12. Nepārvarama vara
12.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: plūdi, stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā u.c.
12.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā  trīs darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Līguma saistību izpildes.
12.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī, ja Līguma turpmākā izpilde nav iespējama, Pasūtītājs apliecina, ka Līgums tiek izbeigts, sastāda Pakalpojumu pieņemšanas aktu un Izpildītājs, cik ātri vien iespējams pēc šī dokumenta saņemšanas, nodod materiālās vērtības, ja tādas ir bijušas pieņemtas, un saņem samaksu par visiem līdz tam kvalitatīvi paveiktajiem Pakalpojuma apjomiem.
13. Strīdu izskatīšana
13.1. Jebkuras nesaskaņas, domstarpības vai strīdi starp Līdzējiem tiks risināti savstarpēju sarunu ceļā, kas tiks attiecīgi protokolētas.
13.2. Gadījumā, ja Līdzēji 10 (desmit) dienu laikā nespēs vienoties, strīds risināms Latvijas Republikas tiesā normatīvajos aktos noteiktajā kārtībā.
14. Datu aizsardzība
14.1. Fizisko personu datus Līdzējiem ir tiesības apstrādāt tikai ar mērķi nodrošināt Līgumā noteikto saistību izpildi un ievērojot normatīvajos aktos noteiktās prasības šādu datu apstrādei un aizsardzībai, t.sk. Vispārīgās datu aizsardzības regulas prasības.
14.2. Līdzēji apņemas personu datus apstrādāt tikai, ja ir atbilstošs tiesiskais pamats un nodrošināt tiem normatīvo aktu prasībām atbilstošu aizsardzības līmeni. 
14.3. Ja Līdzēji datu aizsardzībai izmanto dokumentu šifrēšanu, ne vēlāk kā 10 (desmit) minūtes pēc to nosūtīšanas jāsniedz elektroniskās atslēgas parole šifrētās datnes atvēršanai, izmantojot citu saziņas kanālu, piemēram, tālruni.
14.4. Līdzēji nenodod personu datus tālāk trešajām personām, izņemot gadījumus, kad tas nepieciešams Līguma izpildes nodrošināšanai vai datu nodošanu paredz normatīvie akti. Ja tiesiskais pamats datu apstrādei ir datu subjekta piekrišana, tad to no datu subjekta iegūst attiecīgās datu apstrādes pārzinis. Ja Līdzējiem rodas pienākums no otra Līdzēja iegūtos fiziskās personas datus nodot tālāk trešajām personām, tas pirms šādu datu nodošanas informē par to otru Līdzēju, ja vien normatīvie akti to neparedz vai neaizliedz.
14.5. Pēc otra Līdzēja vai datu subjekta pieprasījuma, ja tas iespējams, iznīcina no otra Līdzēja iegūtos fizisko personu datus, ja tie vairs nav nepieciešami Līguma izpildei un to glabāšanu neparedz normatīvie akti.
14.6. Līdzēji apņemas informēt savus pilnvarotos pārstāvjus, kuru personu dati (identificējoša informācija, kontaktinformācija) tiek nodoti otram Līdzējam, par to, ka tās personas dati tiek apstrādāti šādam nolūkam, kā arī informēt par otra Līdzēja nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgā Līdzēja, lai iegūtu papildu informāciju vai īstenotu savas kā datu subjekta tiesības.
14.7. Katrs no Līdzējiem patstāvīgi ir atbildīgs datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Līdzēja atbildība, Līdzējam jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
14.8. Informācija par Jelgavas valstspilsētas pašvaldības kā datu pārziņa veikto personas datu apstrādi pieejama www.jelgava.lv/pasvaldiba-par-pasvaldibu-datu-aizsardziba/, konkrētā pakalpojuma aprakstā www.jelgava.lv/pakalpojumi/ vai saņemot informāciju klātienē. Datu aizsardzības speciālista kontaktinformācija, t.sk. datu aizsardzības incidentu/pārkāpumu gadījumā, tālr. +371 63005444, e-pasts: dati@jelgava.lv.

15. Ierobežotas pieejamības informācija
15.1. Līdzēji apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Līdzēju un tā komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Līdzēja rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
15.2. Informācija netiek uzskatīta par ierobežotas pieejamības informāciju, ja tā kļuvusi publiski pieejama saskaņā ar Latvijas Republikas tiesību aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.).
15.3. Informācijas neizpaušanas noteikumi neattiecas arī uz gadījumiem, kad Latvijas Republikas tiesību akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa Latvijas tiesību aktos noteiktas kompetentas institūcijas vai organizācijas, kurām uz to ir likumīgas tiesības.
16. Citi nosacījumi
16.1. Visi paziņojumi starp Līdzējiem tiek īstenoti tikai rakstveidā. Paziņojumi, kas netiek īstenoti rakstveidā, tiek uzskatīti par spēkā neesošiem. Visi dokumenti un paziņojumi, kas nosūtīti elektroniski uz e-pasta adresi: Izpildītājam uz adrese un Pasūtītājam uz pilsetsaimnieciba@jelgava.lv, uzskatāmi par paziņotiem otrajā (2.) darba dienā pēc to nosūtīšanas.
16.2. Ja kāds no Līguma noteikumiem atbilstoši Latvijas Republikas tiesību aktiem kļūst pilnībā vai daļēji par spēkā neesošu vai kļūst neizpildāms – tas nekādā veidā neietekmē un neatceļ pārējo Līguma noteikumu spēka esamību un likumību, bet Līguma noteikumi, kas kļūst par spēkā neesošiem vai neīstenojamiem, jāaizstāj ar citiem noteikumiem atbilstoši Līguma mērķiem saskaņā ar attiecīgos tiesību aktos izvirzītām prasībām.
16.3. Līgums ir saistošs Līdzējiem, to pilnvarotajām personām, kā arī tiesību un saistību pārņēmējiem. Izpildītāja aizstāšana ar citu Izpildītāju ir pieļaujama, ja Izpildītāju (konkursā izraudzīto pretendentu) aizstāj ar citu Izpildītāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju un šis Izpildītājs atbilst paziņojumā par līgumu vai konkursa dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta otrajā daļā paredzētie izslēgšanas iemesli. Lēmumu par līgumisko attiecību turpināšanu vai izbeigšanu ar Izpildītāja tiesību un saistību pārņēmējiem pieņem Pasūtītājs, izvērtējot to atbilstību Konkursa prasībām, Izpildītāja piedāvājumam, kas ir saistošs Izpildītāja tiesību un saistību pārņēmējiem.
16.4. Līdzējiem ir pienākums nekavējoties, bet ne vēlāk, ka piecu darba dienu laikā rakstiski brīdināt otro Līdzēju par pilnvaroto pārstāvju maiņu, gaidāmo reorganizāciju vai likvidāciju, kā arī nekavējoties informēt par izmaņām rekvizītos, statusā, kā arī, ja tiek ierosināta lieta par atzīšanu par maksātnespējīgu.
16.5. Parakstot Līgumu, Izpildītājs apliecina, ka uz Līguma noslēgšanas dienu Izpildītājam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
16.6. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks. Katrs Līdzējs Līgumu glabā savā lietvedībā elektroniskā dokumenta formā.
17. Līdzēju rekvizīti 

